Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: — a közalkalmazottak jogállásáról szóló 1992. évi XXXIII. törvény mellékletében a besorolásra és illetményrendszerre vonatkozó előírásait;
Paragraph Index: 867

— a közalkalmazottak jogállásáról szóló 1992. évi XXXIII. törvény mellékletében a besorolásra és illetményrendszerre vonatkozó előírásait; — az egyidejűleg gyakorlati képzésben részesülő — a bevallás 19. pontjában bevallott — tanulók közoktatási törvényben meghatározott csoportlétszámát (A közoktatási törvény a csoportlétszám minimumát 8 főben állapítja meg. Amennyiben a jogszabály vagy a gyakorlati oktatás központi programja más csoportlétszámot, illetve időtartamot ír elő a foglalkoztatható szakoktatók létszámát annak alapján kell megállapítani); — a 13. havi fizetés a teljes időben foglalkoztatott gyakorlati oktatók, szakoktatók után elszámolható. A kötelezettség terhére a ténylegesen kifizetett díjazás és járulékai számolhatók el, amennyiben a dolgozóhoz beosztott tanulók száma eléri a fentiek szerint meghatározott létszámot és a kifizetett összeg nem nagyobb, mint annak az összegnek a kétszerese, amennyit a munkavállaló szakképző iskolában közalkalmazottként kötelezően kapna. Ha a tanulók száma nem éri el a szükséges létszámot, az elszámolható összeg felső határa arányosan csökken. A gyakorlati képzésben oktatóként, szakoktatóként foglalkoztatott munkavállaló díjazásánál irányadó, hogy 15 hallgatónként lehet 1 fő teljes munkaidőben foglalkoztatott díjazását elszámolni. A nem teljes munkaidőben foglalkoztatott munkavállaló díjazását a fentiek figyelembevételével arányosan lehet elszámolni. 5.6. b) sor: Ebben a sorban kizárólag a munkába járással kapcsolatos utazási költségtérítésről szóló 78/1993. (V. 12.) Korm. rendelet alapján kötelezően járó és téríthető költségek számolhatók el.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes